recursal/SuperWikiNEXT-32B huggingface dataset:
2012 யூஈஎஃப்ஏ வாகையர் கூட்டிணைவு இறுதியாட்டத்தில் பிலிப் லாம் பந்தடித்தல்
2012 யூஈஎஃப்ஏ வாகையர் கூட்டிணைவு இறுதியாட்டத்தில் வெற்றியை முடிவு செய்த டிடியர் திரோக்பாவின் தண்ட உதை
காற்பந்தாட்டத்தில் **சமன்நீக்கி மோதல்** (Penalty shootout) ஒரே எண்ணிக்கையிலான கோல்களை அடித்திருக்கும் இரு அணிகளுக்கிடையே வெற்றியாளரைத் தெரிவுசெய்ய பயன்படுத்தப்படும் முறையாகும்.

ஒரு காற்பந்தாட்டம் 90 நிமிடங்கள் நடந்த பின்னர் இரு அணிகளும் சமனாக இருந்தால் மேலும் 30 நிமிடங்கள் கூடுதல் நேரம் வழங்கப்படும். இந்த கூடுதல் நேரத்திற்குப் பின்னரும் ஆட்டம் சமனாக இருந்தால், சமன்நீக்கி மோதல் செயற்படுத்தப்படும். பொதுவாக ஒவ்வொரு அணிக்கும் ஐந்து தண்ட உதைகள் வழங்கப்படும். எந்த அணி இவற்றில் கூடுதலாக இலக்கை அடிக்கிறார்களோ அவர்களே வெற்றி பெற்றவர்களாவர். இந்த ஐந்திலும் இரு அணிகளும் சமனாக இருப்பின், ஒவ்வொரு அணியும் மாற்றி மாற்றி தண்ட உதையை எடுத்துக் கொள்ளும். யார் முதலில் முன்னணி நிலை எய்துகிறார்களோ அவர்களே வெற்றி பெற்றவராவர்.

சமன்நீக்கி மோதல்கள் பொதுவாக கோப்பை போட்டிகளில் தான் செயற்படுத்தப்படுகின்றன. கூட்டிணைவு போட்டிகளில் சமனாக முடியும் ஆட்டங்களில் இரு அணிக்கும் தலா ஒரு புள்ளி வழங்கப்படுகிறது. கோப்பைப் போட்டிகளில் அடுத்த சுற்றுக்குச் செல்லும் வெற்றியாளரை தெரிவு செய்ய வேண்டியுள்ளது.

பல புகழ்பெற்ற இறுதியாட்டங்கள் சமன்நீக்கி மோதல் மூலம் தீர்மானிக்கப்பட்டிருக்கின்றன. 2006 உலகக்கோப்பை இறுதி, 2005 யூஈஎஃப்ஏ வாகையர் கூட்டிணைவு இறுதி மற்றும் 1994 உலகக்கோப்பை இறுதி அவற்றில் சிலவாம்.

உசாத்துணை
---------

ஃபிஃபா ஆட்டச் சட்டங்கள் பரணிடப்பட்டது 2016-06-03 at the வந்தவழி இயந்திரம்
**பரமேக்காவு பகவதி கோவில்** (*Paramekkavu Bagavathi Temple*) என்பது கேரளாவின் திருச்சூர் நகரில் அமைந்துள்ள மிகப்பெரிய பகவதி கோவில்களில் ஒன்றாகும். தென்னிந்தியாவிலும் கேரளாவிலும் மிகப் பெரிய திருவிழாவான திருச்சூர் பூரத்திற்காக சக்தன் தம்புரான் கோயில்களை "பரமேக்காவு பக்கம்", "திருவம்பாடி பக்கம்" என்று இரண்டு குழுக்களாக நியமித்தார். திருச்சூர் சுவராஜ் சுற்றிலுள்ள பரமேக்காவு பகவதி கோயிலும், சொரனூர் சாலையில் உள்ள திருவம்பாடி சிறீ கிருஷ்ணர் கோயிலும் முதன்மை பங்கேற்பாளர்களால் இந்த இரண்டு குழுக்களுக்கும் தலைமை தாங்கப்படுகிறது. இரண்டு கோவில்களும் கிட்டத்தட்ட 500 மீட்டர் தொலைவில் உள்ளன. திருச்சூர் பூரத்தில் பங்கேற்கும் இரு குழுக்களில் திருவம்பாடி சிறீ கிருஷ்ணர் கோயிலும் ஒன்று. கூடூர் அருகே பரமேக்காவு கோயில் தேவசுவம் வாரியத்திற்குச் சொந்தமான பரமேக்காவு வித்யா மந்திர் என்ற பள்ளி ஒன்று உள்ளது.

சான்றுகள்
---------

1. ↑  "Paramekkavu Bhagavathy Temple Thrissur". Guruvayur Online. 2016-03-03 அன்று மூலம் பரணிடப்பட்டது. 2013-04-04 அன்று பார்க்கப்பட்டது.

விக்கிமீடியா பொதுவகத்தில்,  
 ***பரமேக்காவு பகவதி கோவில்***   
என்பதின் ஊடகங்கள் உள்ளன.
**பரமேசுவரா கல்லூரி** (*Parameshwara College*) 1921 முதல் 1974 வரை இலங்கையின் முதன்மையான சைவப் பாடசாலைகளில் ஒன்றாகத் திகழ்ந்தது. இப்பாடசாலை 1921 ஆம் ஆண்டில் சேர் பொன். இராமநாதனால் யாழ்ப்பாணத்தில் நிறுவப்பட்டது. 

சேர் பொன். இராமநாதன் தனது கல்விப்பணியாக யாழ்ப்பாணத்தில் இரு முக்கிய பாடசாலைகளை நிறுவினார். அவற்றிலே, பெண்களுக்காக இராமநாதன் கல்லூரியை உடுவிலில் ஆரம்பித்ததோடு, ஆண்களுக்காக பரமேசுவராக் கல்லூரியை திருநெல்வேலியில் ஆரம்பித்தார். அவை பிரித்தானியக் குடியேற்றக் கால யாழ்ப்பாணத்தில் சைவப் பண்பாட்டினையும், சமயத்தையும் பேணுவதை நோக்கமாகக் கொண்டு இயங்கின. 
இப்பாடசாலையை பல்கலைக்கழகமாக்குவதே அவரது நோக்கமாக இருந்தது. பரமேசுவரா கல்லூரி 1921 ஆகத்து 22 இல் திறக்கப்பட்டது. ஆரம்பத்தில் இது ஆசிரியப் பயிற்சிப் பாடசாலையாகவும், பின்னர், இலண்டன் மெட்ரிக்குலேசன், கேம்பிரிட்ச் தேர்வுகளை நடத்தும் பாடசாலையாகவும் விளங்கியது. பின்னர், தரம் 10 இற்கான தேர்வுகளும், பல்கலைக்கழக புகுமுகத் தேர்வுகளும் நடத்தப்பட்டன. இப்பாடசால 36 ஏக்கர் (150,000 சதுரமீ) பரப்பளவு நிலத்தில், மேலும் விரிவாக்கம் செய்ய ஏதுவாகக் கட்டப்பட்டது. பின்னர் மாணவர்களின் வசதிக்காக ஒரு சிவன் கோவில் இதன் வளாகத்தில் கட்டப்பட்டது. 1974 ஆம் ஆண்டில் இவ்வளாகம் இலங்கைப் பல்கலைக்கழகத்தின் புதிதாக உருவாக்கப்பட்ட யாழ்ப்பாண வளாகத்திற்காக இலங்கை அரசினால் கையகப்படுத்தப்பட்டது. இக்கல்லூரியின் படித்த மாணவர்களும் ஆசிரியர்களும் அருகிலுள்ள ஏனைய அரசுப் பாடசாலைகளுக்கு மாற்றப்பட்டனர்.

பழைய மாணவர்கள்
--------------

* க. வே. நடராசா, வழக்கறிஞர், நாடாளுமன்ற உறுப்பினர்
* பொன்னம்பலம் நாகலிங்கம், அரசியல்வாதி, மேலவை உறுப்பினர்
* க. சச்சிதானந்தன், கவிஞர், எழுத்தாளர்
* ஆர். சிவலிங்கம், எழுத்தாளர்

மேற்கோள்கள்
-----------

1. ↑  "About Us". யாழ்ப்பாணப் பல்கலைக்கழகம். 2012-10-19 அன்று மூலம் பரணிடப்பட்டது. 2021-03-08 அன்று பார்க்கப்பட்டது.
2. ↑  "Establishment of the Jaffna Campus of the University of Sri Lanka". யாழ்ப்பாணப் பல்கலைக்கழகம். 2012-07-21 அன்று மூலம் பரணிடப்பட்டது.
**குளிர்விக்கும் திறன்** *(Cooling capacity)* என்பது ஒரு குளிர்விக்கும் அமைப்பினுடைய வெப்பத்தை  வெளியேற்றும் திறனைக் குறிக்கிறது. வாட்டுகள் என்பது இத்திறனை அளப்பதற்கான அனைத்துலக அலகு முறை அலகாகும். டன் அல்லது டன்கள் என்பது பொதுவாக வழக்கத்தில் உள்ள அலகாகும். கொடுக்கப்பட்டுள்ள நேரத்தில், கொடுக்கப்பட்டுள்ள வெப்பநிலையில் எவ்வளவு தண்ணீரை உறைய வைக்கமுடியும் என்பதை டன் அல்லது டன்கள் என்ற அலகில் குறிப்பிடுவர். ஒரு குளிரூட்டியின் 1 டன் குளிரூட்டல் என்பது 2000 பவுண்ட்நிறை தண்ணீரை 0°செ வெப்பநிலையில் 24 மணி நேரத்தில் உறையவைக்கும் அளவாகும். இது 211 கிலோயூல்/நிமிடத்திற்குச் சமமானதாகும்.

குளிர்விக்கும் திறனின் அடிப்படையான அனைத்துலக அலகு முறையை வருவிப்பதற்குரிய சமன்பாடு இங்கு தரப்படுகிறது.

{\displaystyle {\dot {Q}}={\dot {m}}C\_{p}\Delta T}
இச்சமன்பாட்டில்,

{\displaystyle {\dot {Q}}} என்பது குளிர்விக்கும் திறன் [kW]
{\displaystyle {\dot {m}}} என்பது நிறை விகிதம் [kg/s]
{\displaystyle C\_{p}} என்பது வெப்பக் கொண்மை [kJ/kg K]
{\displaystyle \Delta T} என்பது வெப்பநிலை மாற்றம் [K]

மேற்கோள்கள்
-----------

1. ↑  Boles, Yunus A. Çengel, Michael A. (2011). *Thermodynamics : an engineering approach* (7th ). New York: McGraw-Hill. பக். 608. பன்னாட்டுத் தரப்புத்தக எண்:978-0-07-352932-5.
2. ↑  "Cooling Capacity". Furnace Compare (furnacecompare.com). 10 நவம்பர் 2011 அன்று மூலம் பரணிடப்பட்டது. 30 October 2011 அன்று பார்க்கப்பட்டது.
3. ↑  Boles, Yunus A. Çengel, Michael A. (2011). *Thermodynamics : an engineering approach* (7th ). New York: McGraw-Hill. பக். 609. பன்னாட்டுத் தரப்புத்தக எண்:978-0-07-352932-5.
எந்த ஒரு விசை பலவிசைகளுடன் செயல்பட்டு, ஒரு புள்ளியைச் சமநிலைக்குக் கொண்டு வருகிறதோ அந்த விசை **சமநிலையாக்கி** (Equilibrant) எனப்படும். ஒன்றுக்கு மேற்பட்ட விசைகளைத் திசையன் முறையில் கூட்டும் போது தொகுபயன் விசை (அல்லது விளைவு விசை) கிடைக்கிறது. தொகுபயன் விசையும் (Resultant) சமநிலையாக்கியும் ஒன்றுக்கொன்று சமமாகவும் எதிரெதிர் திசையிலும் செயல்படுகின்றன.

கணிப்பு
-------

ஒரு தொகுதி விசைகளின் (F1, F2, ....) சமநிலையாக்கி (FE) அவ்விசைகளின் தொகுபயன் விசைக்குச் (FR) சமனும் எதிரும் என்பதால் தொகுபயன் விசையைக் கணிப்பதன் மூலம் சமநிலையாக்கி விசையைக் கண்டறியலாம்.

விசைகள் ஒன்றுக்கொன்று இணையாக இருக்கும் நிலையில், அவை ஒரே திசையிலா, எதிரெதிர்த் திசையிலா உள்ளது என்பதைப் பொறுத்து அவற்றை வெறுமனே கூட்டுவதன் மூலம் அல்லது கழிப்பதன் மூலம் தொகுபயன் விசையைக் கண்டறியலாம்.

{\displaystyle \mathbf {F} \_{1}+\mathbf {F} \_{2}=\mathbf {F} \_{R}=\mathbf {F} \_{E}} (எதிர்த்திசை)
அதேவேளை விசைகள் ஒன்றுக்கொன்று செங்குத்தாக இருக்கும்போது அதைக் கணிப்பதற்கான சமன்பாடுகள் பின்வருமாறு:

வெளியிணைப்புகள்
---------------

* Equilibrium
**பரமு புஷ்பரட்ணம்** (பிறப்பு: 08 செப்டம்பர் 1955) இலங்கை வரலாற்று ஆய்வாளரும், பேராசிரியரும் ஆவார். யாழ்ப்பாணப் பல்கலைக்கழகத்தில் மூத்த விரிவுரையாளராகவும், வரலாற்றுத்துறைத் தலைவராகவும் பணியாற்றி வருகிறார்.

வாழ்க்கைக் குறிப்பு
-------------------

புஷ்பரத்தினம் யாழ்ப்பாணம், நல்லூரைச் சேர்ந்தவர். இவர் யாழ்ப்பாணப் பல்கலைக்கழகத்தில் இளங்கலை, முதுகலைப் பட்டங்களைப் பெற்று, பின்னர் தமிழ்நாடு தஞ்சாவூர்ப் பல்கலைக்கழகத்தில் தொல்லியலில் கலாநிதிப் பட்டமும், அழகப்பா பல்கலைக்கழகத்தில் கோவிற்கலையில் கலாநிதிப் பட்டமும் பெற்றார்.

நூல்கள்
-------

இவர் எழுத்துலகில் வரலாற்றுத்துறை சார்ந்து யாழ்ப்பாண இராச்சியத்தின் தலைநகர் (சிங்கை நகர்), பூநகரியில் நடந்த தொல்லியல் ஆய்வு, ஆதித் தமிழரின் நாணயங்கள், புராதன இலங்கையில் தமிழும் தமிழரும், கதிரமலை கந்தரோடை, தொல்லியற் தோற்றம் என பத்திற்கும் மேற்பட்ட நூல்களையும் ஆய்வுக்கட்டுரைகளையும் எழுதியுள்ளார்.

வேறு பணிகள்
-----------

புஷ்பரத்தினம் இலங்கை கலாசாரக் கற்கைப் பணிப்பாளராகவும், IRQUE திட்ட இணைப்பாளராகவும், தொல்லியற் பொருட் சேமிப்புச் செயலாளராகவும், யாழ்ப்பாண விஞ்ஞான சங்கத் தலைவராகவும், புத்தூர் சோமஸ்கந்தாக் கல்லூரியின் பழைய மாணவர்சங்கச் செயலாளராகவும் பணியாற்றியுள்ளார். இவர் நாடு கடந்த அளவில் மைசூர்க் கல்வெட்டுச்சபை, சென்னை நாணயச் சபை, தமிழ்நாடு வரலாற்றுக் காங்கிரஸ், தமிழ்நாடு தொல்லியம் மன்றம், தமிழ்நாடு உலோக நாணயச் சபை ஆகிய தொழில்சார் மன்றங்களின் அங்கத்தவராகச் செயற்பட்டு வந்துள்ளார்.

விருதுகள்
---------

இவர் இலங்கை அரசின் சாகித்திய விருதுகளை 1993, 2003களிலும் வடக்கு- கிழக்கு மாகாண சாகித்திய விருதை 2000 ஆம் ஆண்டும் கலை இலக்கியவட்ட விருதை 2003 இலும் பெற்றுள்ளார்.

தளத்தில்  
பரமு புஷ்பரட்ணம் எழுதிய
 ***நூல்கள்*** உள்ளன.
**பேய் கிருஷ்ணன்** என்பவர் தமிழ் திரையுலக நடிகராவார். இவர் எண்ணற்ற திரைப்படங்களில் சண்டை நடிகராக நடித்திருந்தாலும், தமிழில் நகைச்சுவை நடிகராகவே அறியப்படுகிறார்.

திரை வாய்ப்பு
-------------

1998 இல் படைப்பாளி என்ற சங்கத்தில் இணைந்து மாஸ்டர் ஆக்ஸ் பாபு என்பவருடன் தவுடு என்ற இந்தி திரைப்படத்தில் நடித்துள்ளார்.

சிவாஜி, முரளி இணைந்து நடித்த ராசாவே வா திரைப்படத்தில் சாராயக் கடை ஒன்றில் முரளியோடு சண்டை காட்சிகளில் நடித்துள்ளார்.

நகரம் திரைப்படத்தில் அடியாளாக நடித்துள்ளார். அதன் பிறகு சுந்தர் சி நாகனாக நடித்த தலைநகரம் 2 திரைப்படத்திலும் நடித்தார். சுந்தர் சி இயக்கிய கலகலப்பு திரைப்படத்தில் வாய்ப்பு வழங்கப்பட்டது.

பிரபலமாதல்
----------

சுந்தர் சி இயக்கத்தில் 2012 ஆம் ஆண்டு கலகலப்பு திரைப்படம் வெளியானது. இத் திரைப்படத்தில் நகைச்சுவை நடிகர் சந்தானம் நடித்திருந்தார். அவரின் அடியாட்களில் ஒருவராக கிருஷ்ணன் நடித்திருந்தார். சந்தானத்துடன் திமிங்கிலம், பேய், மண்டகசாயம் என மூன்று நபர்கள் எப்போதும் உடனிருப்பது போல காட்சிகள் இருக்கும். நாயகி அஞ்சலி தண்ணீரில் மூழ்கியதாக நினைத்து அனைவரும் தேட பேய் கிருஷ்ணன் சந்தானத்தை தூக்குவார். கலகலப்பு திரைப்படம் மூலம் மக்களிடம் வரவேற்பு பெற்றதால் பேய் கிருஷ்ணன் என்றே அறியப்பெறுகிறார்.

ஆதாரங்கள்
---------

1. ↑  "கலகலப்பு". *Dinamalar*.

வெளி இணைப்புகள்
---------------

imdb
**பாஸ்கி** (Bosskey) என்பவர் இந்தியத் திரைப்பட நடிகர், வானொலி நிகழ்ச்சி தொகுப்பாளர், மட்டைப்பந்து வீரர், தொலைக்காட்சி நிகழ்ச்சி தொகுப்பாளர், மேடை சிரிப்புரையாளர் , தமிழ்த் திரைப்படம் (கோலிவுட்) மற்றும் ஊடகத் துறையில் பணியாற்றும் திரைப்பட விமர்சகர் ஆவார். இவர் ஜெயா தொலைக்காட்சியில் ஹரி கிரி அசெம்பிளி (1000 நகைச்சுவை நேர்காணல்கள்) மற்றும் சிரி கிரி ஸ்டேஷன்  போன்ற தொலைக்காட்சி நிகழ்ச்சிகளைத் தொகுத்து வழங்கியுள்ளார். மேலும் நகைச்சுவை மற்றும் கதாபாத்திர வேடங்களில் 18 தமிழ்ப் படங்களில் நடித்துள்ளார். யூடியூப்பின் இந்தியா கிளிட்ஸ் தமிழ் சேனல் மற்றும் சன் டிவியில் சொல்லுங்க பாஸ் நிகழ்ச்சியையும் (1000 நிகழ்ச்சிகள்) பாஸ்கியுடன் காஷாயம் என்ற தமிழ் சினிமா விமர்சன நிகழ்ச்சியினையும் (300 திரைப்பட விமர்சனங்கள்) வழங்கினார். ரேடியோ மிர்ச்சி, பிக் எஃப்எம் மற்றும் சூரியன் எஃப்எம் ஆகியவற்றில் சுமார் 5000 வானொலி நிகழ்ச்சிகளை வழங்கியுள்ளார். ஆனந்த விகடன் பத்திரிகையில் 17000 நகைச்சுவை துணுக்குகளையும் எழுதியுள்ளார். ஆனந்த விகடனில் கிரி கிரி என்ற பகுதியில் எழுதியுள்ளார். விஜய் தொலைக்காட்சியில் இது எப்படி இருக்கு நிகழ்ச்சியில் நகைச்சுவை நடிகராகத் தொகுத்து வழங்கினார். கிஷ்கிந்தாவின் மந்திர அறை படத்தின் தொகுப்பாளராகவும் பணியாற்றியுள்ளார். ஐபிஎல் 2020இன் பாஸ்கியின் இன்டெப்த் மற்றும் ட்ரோல் விமர்சனம் என்ற தலைப்பில் ஒவ்வொரு போட்டியின் முடிவிலும் பிகைன்ட்வுட்ஸ் ஏர் எனும் யூடியூப் அலைவரிசையில் வழங்கினார். இந்த நிகழ்ச்சி தமிழ் மட்டைப்பந்து ரசிகர்களிடையே நல்ல வரவேற்பைப் பெற்றது.

திரைப்படவியல்
-------------

| ஆண்டு | படம் | எழுத்து |
| --- | --- | --- |
| 2000 | *உனக்ககா மட்டும்* | பழ விற்பனையாளர் |
| 2002 | *இளைஞர்கள்* | கிரி |
| 2003 | *தூள்* | செய்தி ஆசிரியர் |
| 2004 | *எதிரி* | டாக்டர் |
| 2005 | *சிவகாசி* | லியோ |
| 2006 | *தர்மபுரி* |  |
| 2008 | *பொய் சொல்லப் போறோம்* | ஆசிப் பாய் |
| 2010 | *நகரம் மறுபக்கம்* | இன்ஸ்பெக்டர் வெங்கடேஷ் |
| 2011 | *உயர்த்திரு 420* |  |
| 2012 | *அம்புலி* | வேல்பாரி |
| 2012 | *மிரட்டல்* |  |
| 2013 | *தில்லு முல்லு* | சிறப்பு தோற்றம் |
| 2013 | *தீயா வேலை செய்யனணும் குமாரு* | குமாரின் மைத்துனர் |
| 2013 | *மூன்று பேர் மூன்று காதல்* | நேர்காணல் செய்பவர் |
| 2019 | *தர்மபிரபு* |  |
| 2019 | *ஜீவி* |  |
|

மேற்கோள்கள்
-----------

1. ↑  Bosskey’s Hari Giri Assembly goes off air. The New Indian express (31 December 2008). Retrieved 2013-11-06
2. ↑  Bosskey's key to success! பரணிடப்பட்டது 2013-11-06 at Archive.today. The Times of India - Regional (6 October 2010). Retrieved 2013-11-06
3. ↑  Laughter is his trade பரணிடப்பட்டது 2013-11-06 at Archive.today. The Hindu, Life Chennai (13 May 2005). Retrieved 2013-11-06
வெண்பாவிற்கான ஓசை **செப்பலோசை**. செப்பல் என்றால் வினாவிற்கு விடை கூறுதல். வினாவிற்கு விடை கூறுதல் போன்ற ஓசையமைப்பே செப்பலோசை எனப்படும்.
செப்பலோசை மூன்று வகைப்படும்:

**Page Module:Hatnote/styles.css has no content.**

செப்பலோசை தொடர்புடைய கட்டுரையை வெண்டளை பக்கத்தில் காணலாம்.
**௧. ஏந்திசைச் செப்பலோசை** 
ஏந்திசைச் செப்பலோசை எனப்படுவது வெண்சீர் வெண்டளைகள் (காய் முன் நேர்) மட்டுமே கொண்டிருக்கும்.

எடுத்துக்காட்டு:

யாதானும் நாடாமால் ஊராமால் என்ஒருவன்
சாந்துணையும் கல்லாத வாறு.
**௨. தூங்கிசைச் செப்பலோசை**

தூங்கிசைச் செப்பலோசை எனப்படுவது இயற்சீர் வெண்டளைகள் (மா முன் நிரை மற்றும் விளம் முன் நேர்) மட்டுமே கொண்டிருக்கும்.
எடுத்துக்காட்டு:

நிறைமொழி மாந்தர் பெருமை நிலத்து
மறைமொழி காட்டி விடும். 
**௩. ஒழுகிசைச் செப்பலோசை**

ஒழுகிசைச் செப்பலோசை எனப்படுவது இருவகை வெண்டளைகளும் சேர்ந்து வரும் (இயற்சீர் வெண்டளை மற்றும் வெண்சீர் வெண்டளை).
எடுத்துக்காட்டு:

கற்றதனால் ஆய பயனென்கொல் வாலறிவன்
நற்றாள் தொழாஅர் எனின்

அடிக்குறிப்பு
-------------

1. ↑  திருக்குறள் 397
2. ↑  திருக்குறள் 28
3. ↑  திருக்குறள் 2
முல்லைத்தீவு, நாயாறு கடற்பரப்பில் 2008 ஆம் ஆண்டு மார்ச் மாதம் சனிக்கிழமை 22 ஆம் திகதியன்று அதிகாலை 2 மணியளவில் இலங்கைக் கடற்படையினருக்கும் தமிழீழ விடுதலைப் புலிகளின் கடற் கரும்புலியினருக்கும் இடையில் ஏற்பட்ட மோதலில் தமிழீழ விடுதலைப் புலிகளின் கடலடித் தாக்குதல் கையாளப்பட்டது. அதிகாலை 2:10 மணியளவில் இலங்கைக் கடற்படையினரின் பி 438 என்ற தொடர் இலக்கத்தினைக் கொண்ட அதிவேக டோறா பீரங்கிப்படகு 3 கடற்கரும்புலிகளான லெப்டினன்ட் கேணல் அன்புமாறன், மேஜர் நிரஞ்சனி, மேஜர் கனிநிலா ஆகியோரின் கரும்புலித் தாக்குதலில் மூழ்கடிக்கப்பட்டது. இத்தாக்குதலில் இப்பீரங்கிப் படகில் சென்ற 14 இலங்கைக் கடற்படையினர் கொல்லப்பட்டனர். இதனைத் தொடர்ந்து நடந்த இச்சமர் அதிகாலை 2:45 மணிவரை நடைபெற்றது.
மூழ்கடிக்கப்பட்ட படகில் இருந்த அதிகாரி மற்றும் 6 கடற்படையினர் தப்பியுள்ளனர் எனவும் 10 கடற்படையினர் காணாமல் போயுள்ளனர் எனவும் படகின் கீழ்ப்பகுதியில் பாரிய வெடிப்பு ஏற்பட்டு அப்பகுதி பிரிந்து மூழ்கியதாகவும் தப்பிய இலங்கைக் கடற்படையினர் தெரிவித்தது குறிப்பிடத்தக்கது. இதன் மூலம் விடுதலைப் புலிகளினால் உருவாக்கப்பட்ட கடலடித் தாக்குதல் வெடிகருவியினால் அத்தாக்குதல் நடத்தப்பட்டிருக்கலாம் என இலங்கைக் கடற்படையினர் தெரிவித்திருப்பதும் குறிப்பிடத்தக்கது.
நாயகனின் பயணம்
**நாயகனின் பயணம்** (*hero's journey*) என்பது உலகின் பல கதையாடல்களில் காணக்கிடைக்கும் ஒரு அடிப்படை பாங்கு. இதனை முதன்முதலில் அடையாளம் கண்டு வர்ணித்தவர் ஜோசப் காம்பெல் எனும் அமெரிக்கத் தொன்மவியலாளர். எனவே இது ஜோசப் காம்பெலின் **தனித்தொன்மம்** (*monomyth*) என்றும் வழங்கப்படுகிறது. 1949 இல் வெளியான "நாயகனின் ஆயிரம் முகங்கள்" (*The Hero with a Thousand Faces*) எனும் ஒப்பீட்டுத் தொன்மவியல் நூலில் இதனைக் காம்பெல் அறிமுகப்படுத்தினார். எழுத்தாளர் ஜேம்ஸ் ஜாய்சின் மீது பற்று கொண்டவர் காம்பெல். எனவே ஜாய்சின் *ஃபின்னகன்ஸ் வேக்* என்ற புதினத்தில் இடம் பெறும் "monomyth" என்னும் பதத்தைப் பயன்படுத்திக் கொண்டார்.

பல காலகட்டங்களில் பல்வேறு பகுதிகளில் தோன்றிய தொன்ம கதைகளில் பல அடிப்படை ஒற்றுமைகளும், பொதுவான பாங்குகளும் காணப்படுவதாகக் காம்பெல் கூறுகின்றார். இதனை "நாயகனின் ஆயிரம் முகங்கள்" நூலில் பின்வருமாறு விளக்குகிறார்.

> சாதாரண உலகில் வாழும் நாயகன் ஒருவன் மீயியற்கைக் கூறுகள் நிறைந்த ஓர் பகுதிக்குள் நுழைகின்றான். வியத்தகு சக்திகளை சந்தித்து ஒரு அறுதியான வெற்றியைப் பெறுகின்றான். இந்த மர்ம சாகசத்திலிருந்து தன் சக மனிதர்களுக்கு வரங்கள் வழங்க வல்லவனாக வெற்றியுடன் திரும்புகின்றான் நாயகன்.
> 
> 
> 

காம்பெலும் எரிக் நாய்மான் போன்ற பிற ஆய்வாளர்களும் புத்தர், மோசே, இயேசு போன்றவர்களின் கதையாடல்களை "நாயகனின் பயண"த்துக்கு நல்ல எடுத்துக்காட்டுகளாகக் கருதுகின்றனர். இவை மட்டுமல்லாமல் பல்வேறு பண்பாடுகளின் செவ்வியல் தொன்ம கதைகளும் இதே அடிப்படைப் பாணியைத் தான் கொண்டுள்ளன என்றும் காம்பெல் கூறுகின்றார். நாயகனின் பயணத்தில் 17 அடிப்படைக் கட்டங்கள் உள்ளன. ஆனால் அனைத்து நாயகனின் பயணங்களிலும் இப்பதினேழும் இடம் பெறுவதில்லை.

மேற்கோள்கள்
-----------

1. ↑  Monomyth Website, ORIAS, UC Berkeley பரணிடப்பட்டது 2010-01-18 at the வந்தவழி இயந்திரம் accessed 2009-11-03
2. ↑  Joseph Campbell Foundation - Works: *Skeleton Key to Finnegans Wake*, A பரணிடப்பட்டது 2017-07-11 at the வந்தவழி இயந்திரம் and Joseph Campbell, *The Hero with a Thousand Faces*. Princeton: Princeton University Press, 1949. p. 30, n35. Campbell cites James Joyce, *Finnegans Wake*. NY: Viking, 1939, p. 581
3. ↑  Campbell, Joseph. *The Hero with a Thousand Faces*. Princeton: Princeton University Press, 1949. p.23.
4. ↑  Heroic monomyth
.

**நியூட்டனின் இயக்க விதிகள்**(Newton's laws of motion), ஒரு பொருளின் மீது ஒரு விசை தாக்கும் போது, அப்பொருளின் இயக்கத்தில் (motion) ஏற்படும் விளைவைப் பற்றிக் குறிப்பிடுகின்றன. முதல் விதி விசைக்கும் பொருளின் நிலையான இயக்கத்திற்கோ அல்லது ஓய்வு நிலைக்கோ உள்ள தொடர்பையும், இரண்டாவது விதி விசையின் அளவும், செயல்படும் திசையும் பற்றிய வரையறையையும், மூன்றாவது விதி விசை மற்றும் எதிர்விசை இவற்றின் தன்மையையும் விளக்குகின்றன.

நியூட்டனின் முதல் இயக்க விதி
----------------------------

முதன்மைக் கட்டுரை: நியூட்டனின் முதலாவது விதி
இவ்விதியின்படி "ஒரு பொருளின் மீது புறவிசையொன்று செயல்படாதவரை எந்த ஒரு பொருளும் தனது ஓய்வு நிலையையோ அல்லது நேர்க்கோட்டில் அமைந்த சீரான இயக்க நிலையையோ மாற்றிக் கொள்ளாது." இவ்விதி நிலைமக் குறிப்பாயங்களுக்கு (inertial reference frames) மட்டுமே பொருந்தும்.

ஒரு பொருளின் மீது புறவிசைகள் செயல்படாதவரை, அப்பொருளானது தன்னிச்சையாகத் தனது இயக்க நிலையை அல்லது ஓய்வு நிலையை மாற்றிக் கொள்ளாத பண்பு அதன் நிலைமம் (Inertia) எனப்படும்.
இதனால் முதல் விதியை நிலைம விதி எனலாம்.

நியூட்டனின் இரண்டாம் இயக்க விதி
-------------------------------

முதன்மைக் கட்டுரை: நியூட்டனின் இரண்டாம் விதி
ஒரு பொருளின் மீது செயல்படும் விசைகள் சமன் செய்யப்படாத பொழுது பொருளின் மீது ஏற்படும் விளைவை நியூட்டனின் இரண்டாவது இயக்க விதி விளக்குகிறது. இவ்விதியின்படி, பொருளின் உந்தம் மாறுபடும் வீதம் அதன்மீது செயல்படும் விசைக்கு நேர்த்தகவில் (proportional) இருக்கும். உந்தம் மாறுபடும் திசை, விசையின் திசையை ஒத்ததாக இருக்கும்.
இதனால் இரண்டாவது விதியை விசை விதி எனலாம். நியூட்டன் விசையைக் கீழ்க் கண்ட சமன்பாட்டால் குறிப்பிட்டார்:

{\displaystyle F=ma}

இதில் F என்பது விசை (அலகு நியூட்டன்), m என்பது நிறை (அலகு கிலோ கிராம்), மற்றும் a என்பது முடுக்கம் (அலகு மீட்டர் / விநாடி2).

நியூட்டனின் மூன்றாம் இயக்க விதி
-------------------------------

முதன்மைக் கட்டுரை: நியூட்டனின் மூன்றாம் விதி
ஒரு பொருளின் மீது செயல்படும் ஒவ்வொரு புறவிசைக்கும் அவ்விசைக்குச் சமமானதும், எதிர்த்திசையிலும் அமைந்த ஒரு எதிர்விசை உருவாகும். புறவிசை ஒரு பொருளின் மீதும் எதிர்விசை புறவிசை எங்கிருந்து புறப்பட்டு வந்ததோ அந்தப் பொருளுக்கு எதிர் திசையிலும் செயல்படுவதால் ஒன்றையொன்று இழக்கச் செய்வதில்லை.
அதாவது புறவிசையும்,எதிர்விசையும் ஒரே பொருளில் உருவாவதில்லை.

ஒவ்வொரு விசைக்கும் அதற்கு இணையான ஆனால் எதிர்திசையில் அமைவதுமான ஓர் எதிர்வினை உண்டு

1. ↑  Browne, Michael E. (July 1999) (Series: Schaum's Outline Series). *Schaum's outline of theory and problems of physics for engineering and science*. McGraw-Hill Companies. பக். 58. பன்னாட்டுத் தரப்புத்தக எண்:978-0-07-008498-8. .
2. ↑  Holzner, Steven (December 2005). *Physics for Dummies*. Wiley, John & Sons, Incorporated. பக். 64. பன்னாட்டுத் தரப்புத்தக எண்:978-0-7645-5433-9. .
3. ↑  NMJ Woodhouse (2003). *Special relativity*. London/Berlin: Springer. பக். 6. பன்னாட்டுத் தரப்புத்தக எண்:1-85233-426-6. .
4. ↑   *மேல்நிலை -முதலாம் ஆண்டு-தொகுதி 1*. தமிழ்நாட்டுப் பாடநுால் கழகம். 2007. பக். 68.
5. ↑  Resnick; Halliday; Krane (1992). *Physics, Volume 1* (4th ). பக். 83.
**முத்துக் கண் மீன்கள்** (*Pearleye*) என்பன **இசுகோபெலர்ச்சிடே** குடும்பத்தினைச் சேர்ந்த அலோபிபார்மிசு வரிசை மீன்கள் ஆகும். இவற்றின் தனித்துவமான கண் அமைப்பு மூலம் இவை பிற மீன்களிலிருந்து வேறுபடுகின்றன. இம்மீன்களின் ஒவ்வொரு கண்ணிலும் இரண்டு விழித்திரைகள் உள்ளன.

உடலமைப்பு
---------

முத்துக் கண் மீன்கள் சிறிய மற்றும் நடுத்தர அளவிலானது. இவற்றின் உடல் நீளம் 3.7 cm (1.5 அங்) முதல் 35 cm (14 அங்) வரை சிற்றினங்களைப் பொறுத்து வேறுபடும். இவை பல்லி மீன்களைப் போலவே தோற்றமளிக்கின்றன. பெரிய வாய், ஏராளமான பற்கள் மற்றும் முட்கரண்டி வால் ஆகியவற்றைக் கொண்டுள்ளன. முதுகு துடுப்பு பின்புறத்தின் நடுவில், சிறிய கொழுப்புத் துடுப்புடன் அமைந்துள்ளது.

மற்ற ஆழ்கடல் மீன்களைப் போலவே, முத்துக் கண் மீன்களின் கண்களும் தொலைநோக்கி பார்வையினைக் கொண்டுள்ளன. இதனால் இவை இருளில் பார்க்க அனுமதிக்கின்றன. இருப்பினும், மற்ற மீன்களைப் போலல்லாமல், இவற்றின் கண்களும் "முத்து உறுப்பு" உடையவை. கண்ணின் மேற்பரப்பில் ஒரு வெள்ளைப் புள்ளி காணப்படுகிறது. இது சாதாரண காட்சிப் புலத்திலிருந்து மீனின் பக்கத்திலிருந்து வெளிச்சத்தை எடுக்க உதவும். முத்து உறுப்பு இரண்டாம் நிலை விழித்திரையுடன் தொடர்புடையது. இது மீன் வழக்கத்திற்கு மாறாகப் பரந்த பார்வையைத் தருகின்றது. குறிப்பாக, கிடைமட்டத்திற்கு மேலே முத்துக்கண்ணின் குழாய்க் கண்களால் உருவாக்கப்பட்ட கிட்டத்தட்ட 40 பாகை இருந்தபோதிலும், முத்துக்கள் கிடைமட்டத்திற்குக் கீழே 20 பாகை வரை பார்க்க முடியும். பெரும்பாலான முத்துக் கண் மீன் சிற்றினங்கள் வெப்பமண்டல நீரில் காணப்பட்டாலும், அண்டார்டிக் பெருங்கடலில் காணப்படும் புதிதாக விவரிக்கப்பட்ட இனமான லகியாக்ருசிச்த்யசு உட்பட உலகின் ஒவ்வொரு கடலிலும் முத்துக்கண்கள் மீன்கள் காணப்படுகின்றன.

முத்துக் கண் மீன்கள் பொதுவாக 500 மற்றும் 1,000 m (1,600 மற்றும் 3,300 அடி) வரை வாழ்கின்றன. சில சிற்றினங்களை இரவில் ஆழமற்ற நீரில் பார்வையிடலாம்.

மேற்கோள்கள்
-----------

1. ↑  Davis, Matthew P. (2015). "Evolutionary Relationships of the Deep-Sea Pearleyes (Aulopiformes: Scopelarchidae) and a New Genus of Pearleye from Antarctic Waters". *Copeia* **103** (1): 64–71. doi:10.1643/ci-14-139.
2. 1 2 3  Johnson, R.K.; Eschmeyer, W.N. (1998). Paxton, J.R.. ed. *Encyclopedia of Fishes*. San Diego: Academic Press. பக். 126. பன்னாட்டுத் தரப்புத்தக எண்:0-12-547665-5. .
3. ↑  Locket, N. A. (2000). "On the lens pad of *Benthalbella infans*, a scopelarchid deep-sea teleost". *Philosophical Transactions of the Royal Society of London. Series B: Biological Sciences* **355** (1401): 1167–1169. doi:10.1098/rstb.2000.0660. பப்மெட்:11079391.
4. ↑  Davis, M. P. (2015).

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1501875
* விக்கியினங்கள்: Scopelarchidae
* ADW: Scopelarchidae
* AFD: Scopelarchidae
* BOLD: 33978
* EoL: 8252
* பாசில்வொர்க்சு: 266045
* GBIF: 2966
* iNaturalist: 86063
* IRMNG: 115736
* ITIS: 162548
* NBN: NHMSYS0000329041
* என்.சி.பி.ஐ: 172121
* NZOR: 6d2c2d1c-5ba5-4b60-9ca9-bcc4f48c4e2a
* WoRMS: 125448

 |
**செமினோலே** என்பது, தொடக்கத்தில், புளோரிடாவிலும், தற்போது புளோரிடாவிலும், ஒக்லஹோமாவிலும் வாழும் தொல்குடி அமெரிக்க மக்களைக் குறிக்கும். செமினோலே தேசிய இனம் 18 ஆம் நூற்றாண்டளவில் உருவானது. இது, பல இனக்குழுக்களைத் தன்னுள் அடக்கியுள்ளது. ஜோர்ஜியா, மிஸ்சிசிப்பி, அலபாமா ஆகிய இடங்களைச் சேர்ந்த தொல்குடி அமெரிக்கர், முக்கியமாகக் கிறீக் தேசிய இனம்; தென் கரோலினா, ஜோர்ஜியா ஆகிய பகுதிகளில் அடிமைத் தளையில் இருந்து தப்பிய ஆபிரிக்க அமெரிக்கர் என்போர் இவ்வினத்தாருள் அடங்குவர். ஒக்லஹோமாத் தேசிய இனத்தவர் உட்பட ஏறத்தாழ 3,000 செமினோலேக்கள் மிஸ்சிசிப்பி ஆற்றுக்கு மேற்குப் பக்கம் துரத்தப்பட்டபோது, பல புதிய உறுப்பினர்களையும் அவர்கள் வழியில் இணைத்துக் கொண்டனர். சுமார் 300 - 500 செமினோலேக்கள், புளோரிடாவின் எவர்கிளேட்ஸ் பகுதியில் தங்கி இடப்பெயர்வுக்கு எதிராகப் போராடிவந்தனர். இப் போரில் சுமார் 1,500 வரையான அமெரிக்கப் படையினர் இறந்து போனதாகச் சொல்லப்படுகின்றது. செமினோலேக்கள் என்றும் ஐக்கிய அமெரிக்க அரசிடம் சரணடையவில்லை. இதனால் புளோரிடாவின் செமினோலேக்கள் தங்களை *அடங்கா மக்கள்* (Unconquered People) எனக் குறிப்பிட்டுக் கொள்கின்றனர். புளோரிடா செமினோலேக்கள் மட்டுமே ஐக்கிய அமெரிக்க அரசுடன் முறையான ஒப்பந்தம் எதையும் செய்துகொள்ளாத அமெரிக்க இந்தியப் பழங்குடியாகும்.

இன்று அவர்களுக்கு அவர்கள் நிலத்தின் மீது தன்னாதிக்கம் உண்டு. அவர்களுடைய பொருளாதாரம், புகையிலை வணிகம், சுற்றுலா, சூதாட்டம் ஆகியவற்றை அடிப்படையாகக் கொண்டுள்ளது.

வரலாறு
------

புளோரிடாவை எசுப்பானியர்கள் கைப்பற்றியபோது அங்கு வாழ்ந்த தொல்குடியினர் பலர் நோய் வாய்ப்பட்டு இறந்தனர். பிரித்தானியர், 1763 ஆம் ஆண்டில் புளோரிடாவைக் கைப்பற்றியபோது, தப்பிய சிலரையும் எசுப்பானியர் கியூபாவுக்கு அனுப்பியதாகச் சொல்லப்படுகின்றது.

18 ஆம் நூற்றாண்டில், கீழ் கிறீக் தேசிய இன மக்கள், மேல் கிறீக் மக்களின் மேலாதிக்கத்தில் இருந்து தப்பிக் கொள்வதற்காக புளோரிடாவுக்கு இடம் பெயர்ந்தனர். அவர்கள் அங்கு ஏற்கெனவே இருந்த தொல்குடிகளுடன் கலந்தனர். அங்கிருந்த தொல்குடிகளுள், யமாசிப் போரில் அகதிகளாக இடம்பெயர்ந்த யூச்சி, யமாசி போன்ற பிற குடிகளும் அடங்குவர். இவர்கள் அனைவரும் செமினோலேக்கள் என அழைக்கப்பட்டனர். செமினோலே எனும் சொல், *ஓடியவர்கள்* எனப்பொருள் தரும் எசுப்பானிய மொழிச் சொல்லிலிருந்து வந்த, கிறீக் மொழிச் சொல்லான *சிமானோ-லி* என்பதிலிருந்து உருவானது.

செமினோலேக்கள் ஒரு கலப்பு இனத்தவராவர். ஜார்ஜியாவிலிருந்து வந்த கீழ் கிறீக் இனத்தவர், மிக்காசுக்கி மொழி பேசும் முஸ்கோஜிகள், தப்பிய ஆபிரிக்க அமெரிக்க அடிமைகள், குறைந்த அளவில் பிற அமெரிக்க இந்தியப் பழங்குடி இனத்தவர் மற்றும் ஐரோப்பியர் என்போர் இக் கலவையில் அடங்குவர். இணைந்த செமினோலேக்கள் இரண்டு மொழிகளைப் பேசினர். அவை தொல்குடி அமெரிக்க மொழிக் குடும்பத்தைச் சேர்ந்த இரு உறுப்பு மொழிகளான கிறீக், மிக்காசுக்கி என்பனவாகும். மொழி அடிப்படையில் மட்டுமே தற்கால புளோரிடாவின் மிக்கோசுக்கி பழங்குடிகள் தங்கள் அடையாளத்தைத் தக்க வைத்துக் கொண்டிருக்கின்றனர்.
**நாட்டுப்புறவியல் கோட்பாடுகள்** என்பது, நாட்டுப்புறவியல் ஆய்வுகளுக்கு அடிப்படையாக இருக்கின்ற கோட்பாடுகள் ஆகும். ஒரு காலத்தில், நாட்டுப்புறவியலில் ஆர்வமுள்ளவர்கள் கோட்பாடுகளைப்பற்றி அக்கறை கொள்ளாதவர்களாக இருந்தார்கள். பிரித்தானியாவின் நாட்டுப்புறவியல் ஆய்வாளர்கள் கோட்பாடுகளில் அதிகம் கவனமெடுக்கவில்லை. 20 ஆம் நூற்றாண்டின் 80கள் வரையான பிரித்தானிய நாட்டுப்புறவியல் ஆய்வில் இத்தகைய போக்கே காணப்பட்டது. எனினும், அமெரிக்காவில் இது தொடர்பான முன் முயற்சிகள் எடுக்கப்பட்டன. நாட்டுப் புறவியலின் பல்வேறு கூறுகளிலுமான ஆய்வுத்துறை விரிவடைந்து வருகின்ற இக்காலத்தில் ஆய்வாளர்கள், நாட்டுப் புறவியல் ஆய்வில் கோட்பாடுகளின் முக்கியத்துவத்தை உணர்ந்துள்ளார்கள். இதன் காரணமாக நாட்டுப்புறவியல் ஆய்வு தொடர்பாகப் பல்வேறு கோட்பாடுகள் உருவாகியுள்ளன. 

1972 ஆம் ஆண்டில் அமெரிக்க ஆய்வாளரான ரிச்சர்ட் எம். டார்சன் (Richard M. Dorson) என்பவர் பரவலாகப் புழக்கத்தில் உள்ள 12 வகையான ஆய்வுக் கோட்பாடுகளைப் பற்றித் தனது, நாட்டுப்புறவியலும், நாட்டுப்புற வாழ்க்கையும் (Folklore and Folklife) என்னும் நூலில் எடுத்தாண்டுள்ளார்.  இக் கோட்பாடுகளாவன:

1. வரலாற்றுப் புவியியல் கோட்பாடு - (Historical-Geographical)
2. வரலாற்று மீட்டுருவாக்கக் கோட்பாடு - (Historical Reconstruction)
3. கருத்தியல் கோட்பாடு - (Ideological)
4. செயல்திறன் கோட்பாடு - (Functional)
5. உளவியல் பகுத்தாய்வுக் கோட்பாடு - (Psyco Analytical)
6. அமைப்பியல் கோட்பாடு - (Structural)
7. வாய்மொழி வாய்பாட்டுக் கோட்பாடு - (Oral Formulaic)
8. கலப்புப் பண்பாட்டுக் கோட்பாடு - (Cross Cultural)
9. நாட்டுப்புறப் பண்பாட்டுக் கோட்பாடு - (Folk Cultural)
10. மக்கட் பண்பாட்டுக் கோட்பாடு - (Mass Cultural)
11. அரை உலகக் கோட்பாடு
12. சூழ்நிலைக் கோட்பாடு - (Contextual)

குறிப்புகள்
-----------

1. ↑  சக்திவேல் சு. 2004
**ஃபரா சுல்தான் அகமது**, இந்தியாவின் தில்லியைச் சேர்ந்த பாலிவுட்  திரைப்பட தயாரிப்பாளராவார். இந்தி திரைப்பட தயாரிப்பாளரும் இயக்குனருமான சுல்தான் அகமதுவிற்கு 1987 ஆம் ஆண்டு முதல் அவர் இறந்த 2002 ஆம் ஆண்டு வரை பங்குதாரராக இருந்து திரைப்பட தயாரிப்பில் உதவியுள்ளார்.

தொழில்
------

திருமதி.ஃபரா, மிதுன் சக்ரவர்த்தி மற்றும் பத்மினி கோலாபுரே நடித்த ***தாதா*** திரைப்படத்திற்கும், அதன் பின்னர் சஞ்சய் தத், ஜெபா பக்தியார் மற்றும் அம்ரிஷ் பூரி நடித்த ***ஜெய் விக்ரந்தா*** படத்திற்கும் முன் தயாரிப்புகள், செலவுகள், படப்பிடிப்பு அட்டவணை மற்றும் தயாரிப்பிற்கு பின்பதான வேலைகள் என திரைப்பட தயாரிப்பின் அனைத்தையும் தனது கட்டுப்பாட்டில் வைத்து தயாரித்துள்ளார். மேலும் 2007 ஆம் ஆண்டில் சிதாரா என்ற இசைத்தொகுப்பையும் தயாரித்துள்ளார். 2002 ஆம் ஆண்டு முதல் 2008 ஆம் ஆண்டு வரை இந்திய திரைப்பட தயாரிப்பாளர்கள் சங்கத்தின் (IMPPA) நிர்வாகக் குழு உறுப்பினராக தேர்ந்தெடுக்கப்பட்டதோடு, அதன் பொருளாளராகவும்  ஒருங்கிணைப்பாளராகவும் திறம்பட பணியாற்றியுள்ளார். அவர் பதவியில் இருந்த கால கட்டத்தில் ஏற்பட்ட பல்வேறு சிக்கல்களை வெற்றிகரமாக தீர்த்து வைத்துள்ளார், 

2011 ஆம் ஆண்டில் அவர் சுல்தான் தயாரிப்பு நிறுவனத்தின் கீழ், திங்க்பிக் பொழுதுபோக்கு என்ற நிறுவனத்தை துபாயில் தொடங்கி, அதன் மூலம் பல்வேறு திரைப்பட, கலைநிகழ்ச்சிகளை இயக்கியுள்ளார். 

2016 ஆம் ஆண்டில், 1960 ஆம் ஆண்டு வெளிவந்த முகல்-இ-அசாம் திரைப்படத்தின் மறுஉருவாக்கம் செய்ய இவரது கணவர் எழுதி வைத்திருந்த திரைக்கதையின் அடிப்படையில் அத்திரைப்படத்தின் பாகத்தை தயாரித்துள்ளார்.

மேற்கோள்கள்
-----------

1. ↑  "जब अमीन सयानी ने कहा, अली के मुक्कों में पंच है तो रेखा की आंखों में पंच है". *Aaj Tak*. .
2. ↑  "Rising from the ashes". *Mid-day*. .
3. ↑  "Farah Sultan, Shalini Thackeray team-up for cine workers welfare". *Zee News*. .
4. ↑  Diana Lydia (9 May 2016). "Mughal-E-Azam sequel to be produced by Farah Sultan Ahmed". .
நிதித்துறையில், **நாணய மாற்று வீதம்** அல்லது **வெளிநாட்டு நாணய மாற்று வீதம்** என்பது, இரு நாடுகளின் நாணயங்களில் ஒரு நாணயத்தின் மதிப்பு மற்ற நாணயத்தில் எவ்வளவு என்பதைக் குறிப்பதாகும். இன்னொரு வகையில், இது, உள்நாட்டு நாணயத்தில் வெளிநாட்டு நாணயம் ஒன்றின் மதிப்பைக் குறிப்பதாகும். எடுத்துக் காட்டாக, நாணய மாற்றுவீதம் 38 இந்திய ரூபாய்க்கு 1 அமெரிக்க டாலர் என்னும்போது, ஒரு அமெரிக்க டாலரின் மதிப்பு 38 இந்திய ரூபாய்களுக்கு ஈடானது என்பது பொருள்.

வெளிநாட்டு நாணய மாற்றுச் சந்தை
------------------------------

வெளிநாட்டு நாணய மாற்றுச் சந்தை உலகின் மிகப் பெரிய சந்தைகளுள் ஒன்று. சில மதிப்பீடுகளின் படி ஒவ்வொரு நாளும் 3.2 டிரில்லியன் அமெரிக்க டாலர்கள் மதிப்புள்ள நாணயம் கைமாறுகின்றதாம்.

உடனடி மாற்று வீதம், முன்னோக்கிய மாற்று வீதம்
--------------------------------------------

*உடனடி மாற்று வீதம்* என்பது குறித்த நேரத்திலுள்ள நாணய மாற்று வீதம் ஆகும். பிந்திய இன்னொரு தேதியில் கொடுத்து வாங்குவதற்காக முன்னதாகவே விலை குறித்துத் தீர்மானித்துக் கொள்ளும் மாற்றுவீதம் *முன்னோக்கிய மாற்று வீதம்* எனப்படும்.

கேள்விகள்
---------

### கேள்வி நாணயம், மூல நாணயம்

நாணய மாற்று முறைமையில் விலைக்கான கேள்வி கொடுக்கும்போது, ஓர் அலகு மூல நாணயத்துக்காகக் கொடுக்க விரும்பும் கேள்வி நாணய (அல்லது விலை நாணயம்) அலகுகளின் எண்ணிக்கை குறிப்பிடப்படும். எடுத்துக்காட்டாக, நாணய மாற்றுக் கேள்வியொன்றில் EURUSD நாணய மாற்று வீதம் 1.432 (ஒரு யூரோவுக்கு 1.432 அமெரிக்க டாலர்கள்) எனக் குறிப்பிடப்பட்டால் கேள்வி நாணயம் அமெரிக்க டாலரும், மூல நாணயம் யூரோவும் ஆகும்.

### நாணய மாற்று வீதம்

மூல நாணயம் எது எனத் தீர்மானிப்பதற்கு உலகின் பெரும்பாலான நாணய மாற்றுச் சந்தைகளில் மரபு ஒன்று உள்ளது. இதன்படி மூல நாணயமாக இருப்பதற்குரிய தெரிவொழுங்கு: யூரோ - பெரிய பிரித்தானிய பவுண்டு - ஆசுத்திரேலிய டாலர் - நியூசிலாந்து டாலர் - அமெரிக்க டாலர் - பிற நாணயங்கள் என அமைகின்றது. எனவே யூரோவில் இருந்து ஆசுத்திரேலிய டாலருக்கு நாணய மாற்றுச் செய்யும்போது யூரோவே மூல நாணயமாக இருக்கும். இதன் அடிப்படையில் குறிப்பிடப்படும் நாணய மாற்று வீதம் ஒரு யூரோவைப் பெற்றுக்கொள்வதற்கு எவ்வளவு ஆசுத்திரேலிய டாலர்கள் கொடுக்கவேண்டும் என்பதைக் காட்டும். 

ஐரோப்பாவின் சில பகுதிகளிலும், ஐக்கிய இராச்சியத்தின் தொழில்முறை சாராச் சந்தைகளிலும், பெரிய பிரித்தானிய பவுண்டையே மூல நாணயமாகப் பயன்படுத்துகின்றனர். நாணய மாற்றுச் செய்யவேண்டிய இரண்டு நாணயங்களுமே மேற்காட்டிய பட்டியலில் இல்லாதிருந்தால், எது 1.000 இலும் கூடிய நாணய மாற்று வீதத்தைக் கொடுக்குமோ அதையே மூல நாணயமாகக் கொள்வது வழக்கு. இந்த விதிக்கு விலக்குகளும் உள்ளன. எடுத்துக்காட்டாக, சப்பானியர்கள் எப்போதும் சப்பானிய யென் நாணயத்தையே மூல நாணயமாகக் கொள்வர்.

### நேரடிக் கேள்விகள் அல்லது விலைக் கேள்விகள்

ஒரு நாட்டின் உள்நாட்டு நாணயத்தை விலை நாணயமகப் பயன்படுத்தும் கேள்விகள் (எகா. யூரோ 0.63 = ஐ.அ.டா 1.00) நேரடிக் கேள்விகள் அல்லது விலைக் கேள்விகள் எனப்படுகின்றன. இதுவே பல நாடுகளிலும் கைக்கொள்ளப்படுகின்றது. நாட்டின் நாணயத்தை அலகு நாணயமாகப் பயன்படுத்தும் கேள்விகள் (எகா. யூரோ 1.00 = ஐ.அ.டா 1.58) மறைமுகக் கேள்விகள் அல்லது கணியக் கேள்விகள் எனப்படுகின்றன. பிரித்தானியச் செய்தித்தாள்கள் இதனைப் பயன்படுத்துகின்றன. ஆசுத்திரேலியா, நியூசிலாந்து போன்ற நாடுகளிலும் யூரோவலயத்திலும் இது பொதுவாகப் பயன்படுகிறது. 

* நேரடிக் கேள்வி: 1 வெளிநாட்டு நாணய அலகு = X உள்நாட்டு நாணய அலகுகள்
* மறைமுகக் கேள்வி: 1 உள்நாட்டு நாணய அலகு = X வெளிநாட்டு நாணய அலகுகள்
**பை நாள்** மற்றும் **பை அண்ணளவு நாள்** என்பன {\displaystyle \pi \,} என்னும் புகழ்பெற்ற கணித மாறிலியைக் கொண்டாடும் நாளாகும். ஒவ்வோர் ஆண்டும் மார்ச் 14ம் நாள் பை நாளாக கொள்ளப்படுகின்றது. அமெரிக்க நாட்காட்டியின் படி 3/14 என்பது மார்ச் 14 ஐக் குறிக்கும். இந்த எண், அதாவது 3.14 என்பது அண்ணளவாக {\displaystyle \pi \,} ஐயும் குறிக்கும். இது மார்ச் 14 1:59:26 என்ற குறிப்பிட்ட நேரத்திலும் கொண்டாடப்படுகிறது. (π = 3.1415926).

பை அண்ணளவு நாள் என்பது பல்வேறு நாட்களிலும் கொண்டாடப்பட்டு வருகிறது. பொதுவாக இது ஐரோப்பிய நாட்கணக்குகளில் ஜூலை 22 இல் ({\displaystyle \pi \,} யின் பரவலாக அறிந்த அண்ணளவு {\displaystyle {\frac {22}{7}}}) இது கொண்டாடப்பட்டு வருகின்றது. அல்பேர்ட் ஐன்ஸ்டீனின் பிறந்த நாளும் மார்ச் 14 இல் வருவது குறிப்பிடத்தக்கது.

{\displaystyle \pi \,} நாள் முதன்முறையாக 1988இல் கலிபோர்னியாவில் உள்ள அறிவியல் நுட்பசாலையான எக்ஸ்புளோடோறியத்தில் கொண்டாடப்பட்டது. அந்நாளில் நுட்பசாலையைச் சுற்றி அலுவலர்களினதும் பொதுமக்களினதும் அணிவகுப்புடன் கொண்டாடப்பட்டது. அணிவகுப்பின் முடிவில் பை (Pye) எனப்படும் உணவுப்பண்டம் அனைவருக்கும் பரிமாறப்பட்டு அந்நாள் கொண்டாடப்பட்டது. *லாறி ஷோ* (Larry Shaw) என்பவர் இந்நாளை அறிமுகப்படுத்தினார்.

பை நாள் கொண்டாடப்படும் நாட்கள்
------------------------------

* பெப்ரவரி 27 - ஆண்டு தொடக்க நாளில் இருந்து பூமி தனது ஒழுக்கை 1 ரேடியன் அளவு சுற்றிவரும் நாள்.
* மார்ச் 14 - 3.14
* ஜூலை 22: 22/7
* நவம்பர் 10: ஆண்டின் 314வது நாள் (நெட்டாண்டுகளில் நவம்பர் 9)
* டிசம்பர் 21, பிப 1:13: ஆண்டின் 355வது நாள், 1:13 மணிக்கு (இது சீன அண்ணளவாகும் (355/113)

உசாத்துணை
---------

1. ↑  Adrian Apollo (மார்ச் 10, 2007). "A place where learning pi is a piece of cake". The Fresno Bee.. பார்த்த நாள்: 2007-03-21. 
[*தொடர்பிழந்த இணைப்பு*]
2. ↑  COMMENTS & CURIOSITIES: Infinitely irrational Pi Day Accessed on 2007-03-29.

வெளி இணைப்புகள்
---------------

* எக்ஸ்புளோறடோறியம்
* மாயினில் பை நாள்
* பை நாள் கொண்டாடுவது எப்படி
* PiDay.org
ஆந்திரப்பிரதேசத்திலுள்ள கிழக்கு கடற்கரைச் சமவெளியில் பைக்காவொலு வயல்களின் தோற்றம்
**கிழக்கு கடற்கரை சமவெளிகள்** *(Eastern Coastal Plains)* கிழக்கு தொடர்ச்சி மலைகளுக்கும் வங்காள விரிகுடாவுக்கும் இடையே உள்ள பரந்த நிலப்பரப்பின் நீட்சியைக் குறிக்கிறது. மேற்கு கடற்கரைச் சமவெளிகளைக் காட்டிலும் அகன்றும், சமபரப்பும் கொண்டு கிழக்கு கடற்கரை சமவெளி காணப்படுகிறது. இச்சமவெளியின் நீட்சி தமிழ்நாட்டிலிருந்து தெற்காக மேற்கு வங்காளம் வரையும், வடக்கில், ஆந்திரப்பிரதேசம் மற்றும் ஒடிசா வழியாகவும் அகன்றுள்ளது. கிழக்கு கடற்கரைச் சமவெளியில் சில்கா ஏரி என்ற ஓர் உவர்நீர் ஏரி அமைந்துள்ளது. ஒடிசாவில் அமைந்துள்ள இவ்வேரி மகாநதி வடிநிலத்தின் தெற்கு பகுதியில் ஒரு நீட்சியாக அமைந்துள்ளது. 

பல இந்திய ஆறுகளின் வடிநிலங்கள் ஒன்றாகச் சேர்ந்து இச்சமவெளியின் பெரும்பகுதியை உருவாக்குகின்றன. மகாநதி, கோதாவரி, காவிரி, கிருட்டிணா ஆறுகள் இச்சமவெளியில் நீரைப் பெறுகின்றன. வடகிழக்குப் பருவமழை, தென்மேற்குப் பருவமழை இரண்டும் கிழக்குக் கடற்கரைச் சம்வெளிக்கு மழையைக் கொடுக்கின்றன. 1000 மில்லிமீட்டர் முதல் 3000 மில்லிமீட்டர் வரையிலான ஆண்டு மழையளவு இச்சம்வெளியில் பதிவாகிறது. கிழக்குக் கடற்கரைச் சமவெளியின் அகலம் 100 கிலோமீட்டர் முதல் 130 கிலோமீட்டர் வரைக்கும் மாறுபாடுகளைக் கொண்டுள்ளது. 

மகாநதிக்கும் கிருட்டிணா ஆற்றுக்கும் இடைப்பட்ட நிலப்பகுதி வடக்கு சர்க்கார் என்றும், கிருட்டிணா ஆற்றுக்கும் காவிரி ஆற்றுக்கும் இடைப்பட்ட நிலப்பகுதி கொரமண்டல் கடற்கரை என்றும் உள்ளூரில் அழைக்கப்படுகிறது.

மேற்கோள்கள்
-----------

1. ↑  Sr.Bimcy; Sr.Sisily; Charlotte. *Bibliographic information*. Scholar Publishing House. பக். 20-21. பன்னாட்டுத் தரப்புத்தக எண்:8171725163. .
**சங்கீதா மிஸ்கா** (Sangita Myska) ஒரு பிரிட்டிசு தொலைக்காட்சித் தொகுப்பாளர் ஆவார். இந்திய வம்சாவளியைச் சேர்ந்த பத்திரிகையாளரான இவர், தற்போது பிபிசியுடன் இருக்கிறார். இவர் அனைத்து பிபிசி செய்தி வெளியீடுகளிலும் ஒரு வழக்கமான செய்தி நிருபர் ஆவார். அதே போல் பிபிசி நியூஸ் என்ற செய்தித் தொலைக்கட்சியில் வழக்கமான நிகழ்ச்சிகளையும் வழங்குகிறார். இவர், ஐரோப்பாவின் 50 செல்வாக்கு மிக்கவர்களில் ஒருவராகப் பட்டியலிடப்பட்டார். மேலும், 2007ஆம் ஆண்டில் ஐரோப்பிய பத்திரிகையாளர் விருதுக்கு பரிந்துரைக்கப்பட்டார்.  ஐரோப்பிய ஒன்றிய எல்லைகளில் குழந்தை கடத்தல் தொடர்பான இவரது தொலைக்காட்சி விசாரணைக்காக அதே ஆண்டு பன்னாட்டு மன்னிப்பு அவையின் இதழிலியல் விருதுகளுக்காக இவர் நீண்டகாலமாக பட்டியலிடப்பட்டார். 2012 ஆம் ஆண்டில், இவர் சர்வதேச ஆசிய பெண் சாதனையாளர் விருதை வென்றார்

தொழில்
------

### ஆரம்ப கால வாழ்க்கையில்

சட்டம் மற்றும் சர்வதேச அரசியலில் பட்டம் பெற்ற பிறகு, மிஸ்கா ஒரு தொழில்துறை சுகாதார மற்றும் பாதுகாப்பு இதழில் இரண்டு மாதங்கள் பணியாற்றினார். அங்கு தனக்கு குறைவாகவே ஊதியம் வழங்கப்பட்டதாக தெரிவித்தார். 

இவர் பல்வேறு தேசிய ஒளிபரப்பாளர்கள் மற்றும் பத்திரிகை அம்ச எழுத்தாளர்களுக்கான ஆராய்ச்சியாளராக பணியாற்றினார்.

### பிபிசி வானொலி

சங்கீதா மிஸ்கா பிபிசி ரேடியோ 4 இல் பல ஆவண நிழக்ச்சிகளை வழங்கியுள்ளார். *லைவ்ஸ் இன் எ லேண்ட்ஸ்கேப்* , *வாட்ஸ் இன் எ நேம் போ*ன்ற தொடரின் பிரிட்டனில் ஒரு இனப் பெயரைக் கொண்டிருப்பது தொடர்பான பெருமை மற்றும் தப்பெண்ணத்தை ஆராய்வது ஆகியவை இதில் அடங்கும். 
பிபிசியின் பயிற்சி (வானொலி) நிருபர் திட்டத்தில் ஒரு இடத்தை பிடித்து பிபிசி நியூஸில் தனது தொழில் வாழ்க்கையைத் தொடங்கினார்.. பிபிசி ரேடியோ ஷெஃபீல்டில் பணியாற்றினார். அங்கு இவர் பிபிசி ஊழியர் நிருபராகவும், பின்னர் டீன் 'பிப்ஸ்' பெப்பாலுடன் டிரைவ் டைம் ஷோவின் தயாரிப்பாளராகவும் இருந்தார்..  1998ஆம் ஆண்டில், பிபிசி ரேடியோ ஃபைவ் லைவ் நிறுவனத்தில் ஒரு தயாரிப்பாளராகவும் நிருபராகவும் சேர்ந்தார். பிபிசி ஸ்காட்லாந்திற்கு மீண்டும் ஒரு நிருபராகச் செல்வதற்கு முன்பு, தொலைக்காட்சியில் பணிபுரிந்தார். 

பிபிசி டூவில் ஆண்ட்ரூ *நீலுடன் தி டெய்லி பாலிடிக்ஸ்* பத்திரிகையின் நடப்பு விவகாரங்களின் தொகுப்பாளராகவும் நிருபராகவும் மிஸ்கா பணியாற்றியுள்ளார்.

சொந்த வாழ்க்கை
--------------

சகீதா திருமணமாகி, இலண்டனில் வசிக்கிறார். செப்டம்பர் 2009 இல், முந்தைய ஆண்டு டேனியல் மைக்கூ மற்றும் அவரது சகோதரர் மத்தேயு ஆகியோரால் லண்டனை 'கழுத்தை நெரிக்கும் கொள்ளையர்கள்' என்று அழைத்தனர்.

குறிப்புகள்
-----------

1. ↑  The EVAwards – Europeans of the year பரணிடப்பட்டது 23 சூன் 2007 at the வந்தவழி இயந்திரம் European Voice
2. ↑
3. ↑  BBC's Sangita Myska gets poached to present on Five News பரணிடப்பட்டது 2013-12-24 at the வந்தவழி இயந்திரம் Asians in Media Magazine, 18 November 2004
4. ↑
5. ↑  "Radio Sheffield's 40th Birthday – Sangita Myska". Radio Sheffield. 3 October 2007. 25 October 2008 அன்று பார்க்கப்பட்டது.
6. ↑
7. ↑ . 22 September 2009.
8. ↑  'I was a victim of the strangler-robbers' BBC News, 23 September 2009

வெளி இணைப்புகள்
---------------

* Outrageous Fortunes BBC Three
* Biggest Hindu temple opens BBC News
*
பையின் பெறுமானத்தைக் காட்டும் படம்
**பை மாறிலியை விட 22/7 அதிகம் என்பதற்கான நிறுவல்** (ஆங்கிலம்: *Proof that 22/7 exceeds {\displaystyle \pi }*) இங்கே வழங்கப்பட்டுள்ளது. கணித்தலை இலகுவாக்குவதற்காகப் பை என்ற கணித மாறிலியின் பெறுமானத்திற்குப் பதிலாக 22/7 என்ற பெறுமானம் பொதுவாகப் பயன்படுத்தப்படுகின்றது. ஆனாலும் 22/7 என்பது பை மாறிலியை விட அதிகமானது.

பை என்பது அண்ணளவாக 3.14159 ஆகும். ஆகவே {\displaystyle \pi } < 22/7 ஆகும். ஏனெனில், 22/7 என்பதன் பெறுமானம் அண்ணளவாக 3.142857 ஆகும். {\displaystyle \pi } என்பது அண்ணளவாக 3.14159 என்பதைக் காட்டுவதை விட இங்கே குறிப்பிட்டுள்ள முறை மூலம் {\displaystyle \pi } < 22/7 எனக் காட்டுவதற்குக் குறைவான வேலை போதும்.

பின்னணி
-------

{\displaystyle \pi } என்பதற்கான பொதுவான தசம அண்ணளவாக்கமாக 22/7 என்பது பயன்படுத்தப்பட்டு வருகின்றது. ஆனாலும் 22/7 என்பது {\displaystyle \pi }ஐ விட அதிகமாகும். இதனை அவ்விரு எண்களின் தசமப் பெறுமானங்களைப் பார்ப்பதன் மூலம் அறிந்து கொள்ளலாம்.

{\displaystyle {\begin{aligned}{\frac {22}{7}}&=3.{\overline {142\,857}},\\\pi \,&\approx 3.141\,592\,65\ldots \end{aligned}}}
22/7 என்ற அண்ணளவாக்கத்தை {\displaystyle \pi } என்பதற்குப் பதிலாகப் பயன்படுத்தியதற்கான எழுத்து மூலமான ஆதாரம் கிறிஸ்துவுக்கு முன் மூன்றாம் நூற்றாண்டில் ஆக்கிமிடீசால் எழுதப்பட்டுள்ளது. அவருடைய நிறுவலில் 22/7 எனும் பெறுமானமானது 96 பக்கங்களையுடைய ஒழுங்கான வட்டப் பல்கோணியின் சுற்றளவுக்கும் வட்டத்தின் விட்டத்துக்கும் இடையிலான விகிதத்தை விட அதிகம் எனக் காட்டப்பட்டுள்ளது. பைக்கான 355/113 என்ற இன்னுமோர் அண்ணளவாக்கம் மேலும் துல்லியமானதாகும். ஆனாலும் துல்லியம் குறைவான 22/7 என்ற அண்ணளவாக்கமே அதிகம் பயன்படுத்தப்பட்டு வருகின்றது.

நிறுவல்
-------

இதற்கான நிறுவலைப் பின்வருமாறு குறிப்பிடலாம்.

{\displaystyle 0<\int \_{0}^{1}{\frac {x^{4}(1-x)^{4}}{1+x^{2}}}\,dx={\frac {22}{7}}-\pi .}
ஆகவே, 22/7 > {\displaystyle \pi }

மேற்கோள்கள்
-----------

1. ↑  {\displaystyle \pi }ஐ விட 22/7 அதிகம் என்பதற்கான நிறுவல் (ஆங்கில மொழியில்)
2. ↑  பையின் வரலாறு (ஆங்கில மொழியில்)
3. ↑  விகிதமுறு பின்ன அண்ணளவாக்கம் (ஆங்கில மொழியில்)
புவியின் கிழக்கு அரைக்கோளம், மஞ்சளில் காட்டப்பட்டுள்ளது.
கிழக்கு அரைக்கோளம்
**கிழக்கு அரைக்கோளம்** (*Eastern Hemisphere*) என்பது ஐக்கிய இராச்சியத்தின் கிரீன்விச் நகரப்பகுதி வழியாகச் செல்லும் முதன்மை நிலநெடுக் கோட்டின் கிழக்கிலும் 180 பாகை நிலநெடுக் கோட்டின் மேற்கிலும் உள்ள புவியின் நிலப்பகுதியாகும். இந்நிலப்பகுதியில் ஐரோப்பா, ஆசியா, ஆப்பிரிக்கா மற்றும் ஆஸ்திரேலியா உள்ளன. இதன் எதிரிடையான மேற்கு அரைக்கோளத்தில் இரு அமெரிக்காக்கள் உள்ளன. தவிர இப்பகுதி பண்பாடு மற்றும் அரசியல் புவியியலில் 'பழைய உலகம்' என அழைக்கப்படுகிறது.

மேல் விவரம்
-----------

நிலநடுக் கோடு புவியினை சரியான பாதியாக பிரிப்பதால் அது கற்பனைக்கோடு என்றபோதிலும் எந்த கருத்துவேற்றுமைக்கும் இடமில்லை.ஆயின் எந்த நிலநெடுக் கோடும் 0° கோடாக அறிவித்திருக்க முடியும் என்றபோதிலும் கிரீன்விச் முதன்மை நிலநெடுக்கோடு (0°) மற்றும் பன்னாட்டு நாள் கோடு (180°)ஓர் வழமையான எல்லைகளாகவே ஏற்றுக்கொள்ளப்பட்டுள்ளன. இந்த வரையறை பூகோளத்தை ஏறத்தாழ கிழக்கு,மேற்கு என்று பிரிப்பதாலேயே இவ்வாறு ஏற்கப்பட்டன.இந்த பிரிவு மேற்கு ஐரோப்பா ,ஆப்பிரிக்கா, கிழக்கு உருசியாவின் பகுதிகளை மேற்கு அரைக்கோளத்தில் வைப்பதால் வரைபடம் தயாரிப்பிற்கு மற்றும் அரசியல் சார்ந்த புவியியலுக்கு பயனின்றி போகின்றன. இதனால் நிலநெடுக்கோடுகள் 20°W மற்றும் அதன் எதிர்விட்ட கோடு 160°E பெரும்பாலும் பாவிக்கப்படுகிறது. இந்த பிரிவினையால் ஐரோப்பா மற்றும் ஆப்பிரிக்காவின் அனைத்துப் பகுதிகள் கிழக்கு அரைக்கோளத்தில் உள்ளடங்குகிறது. கூடுதலாக வடகிழக்கு கிரீன்லாந்தின் சிறுபகுதி சேர்க்கப்பட்டும் உருசியாவின் கிழக்கு மற்றும் ஓசினியானா (குறிப்பாக நியூசிலாந்து) பகுதிகள் நீக்கப்படுகின்றன.

அண்டார்டிக்காவின் இரு பெரும் வலயங்களும் அவை அமைந்துள்ள அரைக்கோளத்தினைக் கொண்டே அறியப்படுகின்றன. கிழக்கு அரைக்கோளத்தில் உள்ளது **கிழக்கு அண்டார்டிகா** என வழங்கப்படுகிறது.

மேற்கோள்கள்
-----------

1. ↑  Latitude and Longitude பரணிடப்பட்டது 2008-06-09 at the வந்தவழி இயந்திரம் at britannica.com, accessed 2008-05-24
2. ↑  Olson, Judy M. "Projecting the hemisphere", ch. 4 from *Matching the map projection to the need*; Robinson, Arthur H. & Snyder, John P. eds. 1997. Bethesda, MD: Cartography and Geographic Information Society, American Congress on Surveying and Mapping.
3. ↑  "Eastern Hemisphere". *Merriam-Webster's Geographical Dictionary,* 3rd ed. 2001. Springfield, MA: Merriam-Webster, Inc. p. 340.

பிற பக்கங்கள்
-------------

* வடக்கு அரைக்கோளம்
* தெற்கு அரைக்கோளம்
* மேற்கு அரைக்கோளம்
* காலங்கள்
* சம இரவு நாள்
* நில நடுக்கோடு
* கடககோட்டு வட்டம்
* மகரக்கோட்டு வட்டம்
* ஆர்ட்டிக் வட்டம்
* அன்டார்டிக் வட்டம்

* புவியியல் வலைவாசல்
**கேப்டன் சிவா சௌகான்** (**Captain Shiva Chauhan**), இந்தியத் தரைப்படையின் கேப்டனான இவரை 2 சனவரி 2023 அன்று காரகோரம் மலைத்தொடரில் 15,600 அடி உயரத்தில் உள்ள சியாச்சின் போர் முனையில் பணி அமர்த்தப்பட்ட **முதல் பெண் இராணுவ அதிகாரி** ஆவார். சிவா சௌகான் இந்தியாவின் இராஜஸ்தான் மாநிலத்தின் உதய்ப்பூர் நகரத்தில் பிறந்தவர். உதய்ப்பூரில் உள்ள என் ஆர் ஜெ பொறியியல் மற்றும் தொழில்நுட்பக் கல்லூரியில் கட்டிடப் பொறியியல் படிப்பில் இளங்கலை பட்டம் பெற்ற சிவா சௌகான் சென்னை இராணுவ அதிகாரிகள் அகாதமியில் ஓராண்டு பயிற்சி பெற்று இந்திய இராணுவத்தில் பொறியியல் படைப் பிரிவில் 2021ஆம் ஆண்டு முதல் பணியாற்றி வருகிறார்.

தனிப்பட்ட மற்றும் இராணுவ வாழ்க்கை
---------------------------------

சிவா சௌகானுக்கு 11 வயதாக இருந்தபோது, அவளுடைய தந்தை இறந்துவிட்டார். அதைத் தொடர்ந்து அவரது அம்மா சிவாவை தனியாக வளர்த்தார். சிறுவயதில் இருந்தே இந்திய இராணுவத்தில் பணிபுரிய வேண்டும் என்ற ஆசை சிவாவுக்கு இருந்தது. பள்ளிப்படிப்பை முடித்த சிவா சௌகான் உதய்ப்பூரில் உள்ள என் ஆர் ஜெ பொறியியல் மற்றும் தொழில்நுட்பக் கல்லூரியில் கட்டிடக் கலையில் இளநிலைப் பட்டம் பெற்றார். 2020ம் ஆண்டில் சென்னை இராணுவ அதிகாரிகள் பயிற்சி மையத்தில் ஓராண்டு இராணுவப் பயிற்சி பெற்று, மே 2021ல் இந்திய இராணுவத்தின் பொறியாளர் படைப்பிரிவில் லெப்டினண்ட் ஆக பணியில் சேர்ந்தார்.

2022ம் ஆம் ஆண்டில் சிவா சௌகான் களத் தரவரிசை தேர்வு மூலம் கேப்டன் பதவிக்கு உயர்த்தப்பட்டார். சூலை 2022ல் கார்கில் வெற்றி நாளை முன்னிட்டு, கேப்டன் சிவா சௌகான், சியாச்சின் போர் நினைவகத்திலிருந்து கார்கில் போர் நினைவகம் வரை மிதிவண்டி ஓட்டி பயணத்தை வெற்றிகரமாக வழிநடத்தினார்.

சிவா சௌகான் இந்திய இராணுவத்தின் வடக்கு கட்டளையின் அதிரடிப் படையில் நியமிக்கப்பட்டார். 2022ல் சிவா சௌகானின் துடிப்பான செயல்திறன் அடிப்படையில், சியாச்சின் போர்ப் பள்ளியில் பயிற்சி பெற தகுதி பெற்றார். பயிற்சிப் பள்ளியில் சிவா சௌகான் பனிச் சுவர் ஏறுதல், சகிப்புத்தன்மை பயிற்சி, பனிச்சரிவு மற்றும் பிளவு மீட்பு மற்றும் உயிர்வாழும் பயிற்சிகளை உள்ளடக்கிய கடினமான பயிற்சியை மேற்கொண்டார். பயிற்சி மையத்தில் அவர் மட்டுமே பெண்.

சிவா சௌகான் சுமார் ஒரு மாத காலம் கடுமையான பயிற்சிக்குப் பிறகு, சியாச்சின் பனிப்பாறையின் குமார் முகாமில் 2 சனவரி 2023 அன்று முதல் மூன்று மாத காலத்திற்கு, சாப்பர்ஸ் குழுவை வழிநடத்துகிறார். சிவா சௌகான் தலைமையிலான குழு போர் பொறியியல் பணிகளுக்கு பொறுப்பாக இருந்தது. கடினமான பயிற்சிக்குப் பிறகு, ஃபயர் அண்ட் ப்யூரி சப்பர்ஸின் கேப்டன் சிவா சவுகான், உலகின் மிக உயரமான போர்க்களமான சியாச்சின் குமார் முகாமில் பணியாற்ற, ஃபயர் அண்ட் ப்யூரி சப்பர்ஸின் கேப்டன் சிவா சவுகான் முதல் பெண் அதிகாரியாக பணியமர்த்தப்பட்டார். சியாச்சின் குமார் முகாமில் உள்ள ஒரே பெண் அதிகாரியான சிவா சௌகானுக்கு கழிப்பறை வசதியுடன் தனி குடில் நிறுவப்பட்டுள்ளது.

இதனையும் காண்க
--------------

* கத்தூல் மொகமதுசாய்
* சோரயா அலேகோசி
* சாலிசா தாமி

மேற்கோள்கள்
-----------

1. ↑  சியாச்சினில் பணியமர்த்தப்பட்ட முதல் பெண் அதிகாரி கேப்டன் சிவா சௌகான்
2. ↑  Captain Shiva Chauhan-becomes first women officer operationally deployed at kumar post in Siachen
3. ↑  Capt Shiva Chouhan: First woman officer to be deployed in Siachen
4. ↑  Northern Command (India)
5. ↑  Capt Shiva Chauhan become first woman Army officer to be deployed at Siachin

வெளி இணைப்புகள்
---------------

* Captain Shiva Chauhan Story: Siachen Army Officer - வலையொலி
கிழக்கு கடலோர பூங்கா
**கிழக்கு கடலோர பூங்கா**, சிங்கப்பூரில் உள்ள கடலோர பூங்காவாகும். 185 ஹெக்டேர் நிலப்பரப்பில் அமைந்து உள்ள இந்த பூங்கா சிங்கப்பூரின் நீளமான கடற்கரை பகுதியாகும். சிங்கப்பூரில் செயற்கையாக உருவாக்கப்பட்ட பகுதிகளில் இதுவும் ஒன்றாகும். முன்னர் இருந்த கதொங் கடற்பகுதியில், சாங்கி  தொடங்கி தஞ்சோங் ரூ வரை சுமார் 15 கிலோ மீட்டார் தொலைவிற்கு இந்த பூங்கா அமைந்து இருக்கிறது.

பொழுது போக்கு அம்சங்கள்
-----------------------

இங்கு மக்களை கவரும் பல வசதிகள் இருக்கின்றது. உள்ளரங்க விளையாட்டு அரங்கங்கள், சறுக்கு விளையாட்டு திடல்கள், பந்து வீசும் நிலையங்கள்(), நீர் விளையாட்டு நிலையங்கள், கடல் விளையாட்டு மையங்கள், போன்ற கேளிக்கை விடுதிகளும். பல கடல் உணவகங்களும் இங்கு உள்ளன. மீன் பிட்த்தலில் ஆர்வமுள்ளவர்கள் இங்குள்ள பெடோக் கப்பல் போக்குவரத்து தளத்திற்கு வருகிறார்கள்.வார இறுதியை கழிக்க பெரும்பாலும் சிங்கப்பூரர்கள் இந்த கடற்கரையை நாடுகிறார்கள்.

முதலாம் இளையர் ஒலிம்பிக் போட்டிகள்
----------------------------------

2010 ஆம் ஆண்டு சிங்கப்பூரில் நடைபெற்ற இளையர் ஒலிம்பிக் போட்டிகளில், முத்தொடர் போட்டிகள் () இங்கு நடைபெற்றன.

மண் அரிப்பு
-----------

2007 ஆம் ஆண்டு, சிங்கப்பூர் செய்திகளில் இந்த கடற்கரை உலக வெப்பமயமாதல் காரணமாக கடல் அரிப்பால் பாதிப்படைந்த்ததி. சில கட்டுமானங்கள் கடல் மட்ட உயர்வால் பாதிப்படைந்ததாகவும் தெரிவிக்கப்பட்டது.

மேலும் பார்க்க
--------------

* சிங்கப்பூரின் கடற்கரைகள்

மேற்கோள்கள்
-----------

* பரணிடப்பட்டது 2009-08-13 at the வந்தவழி இயந்திரம்
* பரணிடப்பட்டது 2009-05-02 at the வந்தவழி இயந்திரம்
*

வெளி இணைப்புகள்
---------------

* ,கிழக்கு கடலோர பூங்கா பரணிடப்பட்டது 2013-10-23 at the வந்தவழி இயந்திரம்
கெதரோன் சமவெளியில் மார் சபா
**யூதேயப் பாலைவனம்** (*Judaean Desert*, எபிரேயம்: **מִדְבַּר יְהוּדָה**‎, Midbar Yehuda அரபு: **صحراء يهودا**) என்பது கிழக்கு எருசலேம் முதல் சாக்கடல் வரை இசுரேலும் மேற்குக் கரையிலும் உள்ள ஓர் பாலைவனமாகும். இது வடகிழக்கு நெகேவ் முதல் கிழக்கு பெய்ட் எல் வரை நீண்டு, பாறைச்சரிவுகளின் மேல் காணப்படுகின்றது. இதன் செங்குத்தான சரிவு சாக்கடலிலும் யோர்தான் சமவெளியிலும் முடிவடைகிறது. யூதேயப் பாலைவனம் வடகிழக்கிலிருந்து தென்கிழக்கு வரை பல சிறு சமவெளிகளைக் கடக்கின்றது. அதில் பல சிறு செங்குத்துப் பள்ளத்தாக்குகள் காணப்படுகின்றன. அவற்றில் பல ஆழம் மிக்கவையாகவும், கிழக்கில் 600 அடியிலிருந்து மேற்கில் 1,200 அடி வரை வரை காணப்படுகின்றன. யூதேயப் பாலைவனம் கிழக்கு யூதேய மலையுடன் சிறப்பு வடிவ அமைப்பியல் கொண்ட ஒன்றாகும்.

உசாத்துணை
---------

1. ↑  Geography and politics in Israel since 1967, Elisha Efrat

விக்கிமீடியா பொதுவகத்தில்,  
 ***Judaean Desert***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***Judaean Desert*** என்ற இடத்திற்கான பயண வழிகாட்டி உள்ளது. |